Daugelis tėvų kartais pasijunta esantys užburtame rate.
Automobilių keliuose daugėja, saugumas mažėja.
Tam, kad vaikai būtų saugūs, tėvai juos kasdien automobiliu veža į mokyklą.
Tai, savo ruožtu, didina transporto eismą link mokyklos ir jos ribose.
Žaidimas „Eismo gyvatėlė” yra būdas išeiti iš šio užburto rato,
skatinant vaikus ir jų tėvus darniai keliauti į mokyklą ir iš jos: eiti pėsčiomis, važiuoti dviračiais, viešuoju transportu arba dalintis automobiliu kelioms šeimoms.
Žaidimas yra labai paprastas.
Prieš dvi savaites iki žaidimo pradžios kiekviena mokykla nusistato savo tikslą.
Apklausos „rankų pakėlimo būdu” metu mokytojas išsiaiškina kokiu būdu vaikai įprastai keliauja į mokyklą.
Ši apklausa padės mokyklai nusistatyti tikslą,
kuris yra žaidimo metu mokyklos siekiamų darnių kelionių skaičiaus procentinė išraiška.
Per dvi savaites vykstančią kampaniją, vaikai, į mokyklą atkeliavę darniu būdu, kasdien gauna po tašką.
Darnus keliavimas – tai ėjimas pėsčiomis, važiavimas dviračiu, viešuoju transportu ar važiavimas automobiliu keliese.
Taškai yra klijuojami prie didesnio lipduko. Taškų, kuriuos reikia priklijuoti prie lipduko, skaičius priklauso nuo mokyklos išsikelto tikslo.
Klasei užpildžius taškais lipduką, jis priklijuojamas prie mokyklos plakato.
Užtikrinkite, kad plakatas bus pakabintas mokykloje matomoje vietoje!
Priklijavus pakankamai lipdukų ir pasiekus gairę ant plakato, vaikus galima apdovanoti.
Apdovanojimai gali būti įvairūs: obuoliai, papildomas žaidimų laikas, filmo peržiūra, neskiriami namų darbai arba vaikai pasirenka, kurią knygą norėtų skaityti.
Kai gyvatėlė ant plakato užpildoma lipdukais iki galvos, mokiniams skiriamas didesnis apdovanojimas.
Praėjus trims savaitėms po kampanijos pabaigos, mokytojai atlieka dar vieną apklausą „rankų pakėlimo būdu”.
Ji reikalinga tam, kad mokykla galėtų įvertinti žaidimo „Eismo gyvatėlė” poveikį.
Apklausų rezultatai (prieš, žaidimo metu ir po žaidimo) yra žymimi vertinimo formose ir pateikiami tolimesnei analizei.
Matote, kaip tai paprasta?
Žaidimas „Eismo gyvatėlė” yra linksmas, nieko nekainuojantis ir visai nesudėtingas. Be to, jis patinka ir mokytojams, ir vaikams, ir tėvams.
Prisijunkite prie mūsų ir pamatysite, kaip šis žaidimas padės Jūsų mokyklai kurti saugesnę ir darnesnę aplinką.